Diari Oficial de la Generalitat Valenciana


Sumari del DOGV 7431, del 26-12-2014 (2014/11657)

RESOLUCIÓ de 24 d'octubre de 2014, de la Conselleria d'Hisenda i Administració Pública, per la qual es disposa l'execució de la Sentència 498/2014, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7431

Data del DOGV
:   26-12-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/11142


Data del document
:   24-10-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública

RESOLUCIÓ de 24 d'octubre de 2014, de la Conselleria d'Hisenda i Administració Pública, per la qual es disposa l'execució de la Sentència 498/2014, del Tribunal Superior de Justícia de la Comunitat Valenciana. [2014/11026]  
Per mitjà de l'Orde de 30 de juny de 2008, de la Conselleria de Justícia i Administracions Públiques, es van convocar proves selectives d'accés al grup D, sector d'administració general, torn d'accés lliure i discapacitats ?convocatòria 07/08?, corresponents a l'oferta d'ocupació pública de 2008 per al personal de l'Administració de la Generalitat.  
Per mitjà de l'Acord de 14 de maig de 2010, del Tribunal de Selecció, es va fer pública la relació definitiva d'aspirants aprovats per orde de puntuació total i les puntuacions definitives de la fase de concurs.  
Disconforme amb la valoració de mèrits del Tribunal de la convocatòria 07/08, l'aspirant Regina Martín Aparici va interposar, davant de l'òrgan convocant, recurs d'alçada contra l'acord esmentat.  
El recurs es va decidir en forma parcialment estimatòria per mitjà de la Resolució de 20 de setembre de 2010, del vicepresident segon del Consell i conseller d'Economia, Hisenda i Ocupació.  
Després de promoure's acció contenciosa contra la resolució anterior, el Tribunal Superior de Justícia de la Comunitat Valenciana, Sala Contenciosa Administrativa, Secció Segona -que va conéixer de les actuacions pel procediment ordinari-, va estimar la pretensió processal de la demandant i va dictar estimatòriament el recurs per mitjà de la Sentència 498/2014, de 15 de juliol.  
La dispositiva del Tribunal Superior de Justícia, Sala Contenciosa Administrativa, Secció Segona, anul·la parcialment l'acte impugnat i reconeix, com a situació jurídica individualitzada, el dret de l'actora que la puntuació obtinguda en la fase de concurs del procés selectiu s'incremente a raó de 0,07 punts per cada mes complet de servicis, pels treballs desenrotllats en el sector privat durant el període de 23.11.06 a 18.01.08.  
Vista l'acta de 21 d'octubre de 2014, del Tribunal de Selecció, de la referida convocatòria 07/08.  
Atesos els pronunciaments continguts en la dispositiva de la Sentència 498/2014, del Tribunal Superior de Justícia de la Comunitat Valenciana, i de conformitat amb allò que disposa l'article 118 de la Constitució Espanyola, així com els articles 17.2 de la Llei Orgànica 6/1985, d'1 de juliol, del Poder judicial, i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades pels tribunals de justícia, resolc:  
  
Primer  
Declarar, a proposta del Tribunal de Selecció, que a l'aspirant Regina Martín Aparici, DNI 51029714, li correspon la qualificació addicional de 0,91 punts en la fase de concurs (apartat A.1.4, experiència professional en el sector privat), amb la qual obté una puntuació definitiva en la fase de concurs de 10,00 punts.  
Atés que en la fase d'oposició va ser qualificada amb 61,85 punts, la interessada aconseguix la puntuació final de 71,85 punts en les proves selectives de la convocatòria 07/08, d'accés al grup D, sector d'administració general, torn d'accés lliure, corresponents a l'oferta d'ocupació pública de 2008 per al personal de l'Administració de la Generalitat.  
  
  
Segon  
Publicar la relació d'aspirants que han superat les proves selectives de la convocatòria 07/08, torn lliure, per orde de puntuació, i que s'indiquen en l'annex I.  
Davant d'esta resolució, podrà promoure's, per les parts legitimades, incident d'execució de sentència, davant del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
València, 24 d'octubre de 2014.- El conseller d'Hisenda i Administració Pública: Juan Carlos Moragues Ferrer.